ກອງປະຊຸມໃຫຍ່ ຄະນະພັກຮາກຖານ ກົມແຜນການ ແລະ ການເງິນ ຄັ້ງທີ I ໄດ້ໄຂຂື້ນໃນຕອນບ່າຍ ຂອງວັນທີ 24 ສິງຫາ 2020 ແລະ ດໍາເນີນເປັນເວລາ ເຄິ່ງວັນ, ມີຜູ້ແທນສົມບູນເຂົ້າຮ່ວມທັງໝົດ 27 ສະຫາຍ, ຍິງ 9 ສະຫາຍ, ເຊິ່ງແມ່ນຕົວແທນສະມາຊິພັກ ຈາກໜ່ວຍພັກ ພະແນກສັງລວມ, ໜ່ວຍພັກ ພະແນກແຜນການ ແລະ ການຮ່ວມມື, ໜ່ວຍພັກ ພະແນກງົບປະມານ ແລະ ລາຍຮັບວິຊາການ, ໜ່ວຍພັກ ພະແນກຄຸ້ມຄອງໂຄງການ ແລະ ໜ່ວຍພັກ ພະແນກບັນຊີ. ແຂກຖືກເຊີນຈໍານວນ: 23 ສະຫາຍ, ຍິງ: 5 ສະຫາຍ, ບັນດາສະຫາຍທີ່ເຂົ້າຮ່ວມກອງປະຊຸມ ໄດ້ຍົກສູງຄວາມຮັບຜິດຊອບ ແລະ ສຸມສະຕິປັນຍາຂອງຕົນ ເຂົ້າໃນການຄົ້ນຄວ້າປະກອບຄຳຄິດຄຳເຫັນຕໍ່ກອງປະຊຸມ ຢ່າງກົງໄປກົງມາ ເຮັດໃຫ້ກອງປະຊຸມດຳເນີນໄປ ດ້ວຍບັນຍາກາດຟົດຟື້ນ ແລະ ສຳເລັດ ຕາມຈຸດປະສົງທີ່ວາງໄວ້.
ກອງປະຊຸມໃຫຍ່ຄັ້ງທີ I ຂອງຄະນະພັກຮາກຖານ ກົມແຜນການ ແລະ ການເງິນ ໄດ້ລົງປະຊາມະຕິ ເປັນເອກະສັນກັນຮັບຮອງ ເອົາບັນດາເນື້ອໃນ ແລະ ບັນຫາທີ່ສຳຄັນ ດັ່ງລຸ່ມນີ້:
- ກອງປະຊຸມໄດ້ຮັບຮອງເອົາ ບົດລາຍງານການເມືອງຂອງຄະນະພັກຮາກຖານ ກົມແຜນການ ແລະ ການເງິນ, ຊຶ່ງເປັນການສະຫຼຸບຕີລາຄາການຈັດຕັ້ງປະຕິບັດໜ້າທີ່ການເມືອງ ຂອງຄະນະພັກຮາກຖານ ໃນໄລຍະຜ່ານມາ ແລະ ທິດທາງແຜນການຕໍ່ໜ້າ ປີ(2021-2025);
- ຮັບຮອງເອົາ ບົດສໍາຫຼວດການນໍາພາລວມ ຂອງຄະນະພັກຮາກຖານ, ເຊິ່ງໄດ້ຕີລາຄາສູງ ຕໍ່ການເອົາໃຈໃສ່ ສຶກສາອົບຮົມນໍາພາສະມາຊິກພັກ, ເຕົ້່າໂຮມຄວາມສາມັກຄີພາຍໃນ, ເອົາໃຈໃສ່ຊີ້ນໍາ-ນໍາພາຈັດຕັ້ງປະຕິບັດວຽກງານວິຊາສະເພາະໃຫ້ມີປະສິດທິພາບ ແລະ ສໍາເລັດຜົນເປັນຢ່າງດີ;
- ຜູ້ແທນກອງປະຊຸມໄດ້ພ້ອມກັນ ໃຊ້ສິດໃຊ້ປະຊາທິປະໄຕຂອງຕົນ ປ່ອນບັດເອົາຄະນະພັກຮາກຖານຊຸດໃໝ່ ໃນຈໍານວນບຸກຄະລະກອນເຂົ້າຮັບສະໝັກເລືອກຕັ້ງ: 7 ສະຫາຍ, ຍິງ 2 ສະຫາຍ ຄື:
- ສະຫາຍ ພູວົງ ຫຼວງໄຊຊະນະ;
- ສະຫາຍ ນ. ຄຳຟອງ ໂສຕາປະເສີດ;
- ສະຫາຍ ນ. ພັກກາວັນ ພິດສະໄໝ;
- ສະຫາຍ ສຸກສະໝອນ ປະຖັມມະວົງ;
- ສະຫາຍ ສຸນະເດດ ສຸກຈະເລີນ;
- ສະຫາຍ ວິລະນະ ສອນນະສິນ;
- ສະຫາຍ ບົວລົມພອນ ຄຳວົງສາ.
ຜູ້ແທນເຂົ້າຮ່ວມກອງປະຊຸມໄດ້ປ່ອນບັດເລືອກເອົາ: 05 ສະຫາຍ, ເພື່ອເປັນຄະນະພັກຮາກຖານ ກົມແຜນການ ແລະ ການເງິນ ຊຸດໃໝ່.
- ກອງປະຊຸມຄັ້ງປະຖົມມະລຶກ ຂອງຄະນະພັກຮາກຖານ ກົມແຜນການ ແລະ ການເງິນ ຊຸດໃໝ່, ຊຶ່ງມີການເຂົ້້າຮ່ວມຂອງສະຫາຍ ເລຂາຄະນະພັກກະຊວງ, ຄະນະຮັບຜິດຊອບຊີ້ນໍາການດໍາເດີນກອງປະຊຸມໃຫຍ່, ຕາງໜ້າອະນຸກໍາມະການບຸກຄະລາກອນ ໄດ້ເປັນເອກະພາບແບ່ງຄວາມຮັບຜິດຊອບຄື:
- ສະຫາຍ ພູວົງ ຫຼວງໄຊຊະນະ ເປັນເລຂາຄະນະພັກຮາກຖານ;
- ສະຫາຍ ນ. ຄຳຟອງ ໂສຕາປະເສີດ ເປັນຮອງເລຂາຄະນະພັກຮາກຖານ, ເປັນປະທານກວດກາ;
- ສະຫາຍ ນ. ພັກກາວັນ ພິດສະໄໝ ເປັນກໍາມະການຄະນະພັກຮາກຖານ;
- ສະຫາຍ ວິລະນະ ສອນນະສິນ ເປັນກໍາມະການຄະນະພັກຮາກຖານ;
- ສະຫາຍ ບົວລົມພອນ ຄຳວົງສາ ເປັນກໍາມະການຄະນະພັກຮາກຖານ;
- ກອງປະຊຸມໃຫຍ່ຄັ້ງນີ້ ໄດ້ເລືອກເອົາຜູ້ແທນສົມບູນ ຈໍານວນ: 18 ສະຫາຍ ແລະ ສໍາຮອງ: 04 ສະຫາຍ, ເພື່ອເຂົ້າຮ່ວມກອງປະຊຸມໃຫຍ່ຄັ້ງທີ II ຂອງຄະນະບໍລິຫານງານພັກກະຊວງຊັບພະຍາກອນທໍາມະຊາດ ແລະ ສິ່ງແວດລ້ອມ, ດັ່ງມີລາຍຊື່ລະອຽດລຸ່ມນີ້:
- ຜູ້ແທນສົມບູນ: 18 ສະຫາຍ:
- ສະຫາຍ ນ. ຄຳຟອງ ໂສຕາປະເສີດ;
- ສະຫາຍ ນ. ພັກກາວັນ ພິດສະໄໝ;
- ສະຫາຍ ທອງສຸກ ສິງຈັນທາ;
- ສະຫາຍ ສຸກສະໝອນ ປະຖັມມະວົງສ໌;
- ສະຫາຍ ພອນສະໄໝ ສີເຮືອງໄຊ;
- ສະຫາຍ ນ. ອ່ອຍພູທອງ ບານສິງນິນ;
- ສະຫາຍ ຖາວອນ ລັດຕະນະ;
- ສະຫາຍ ພັນດາລີ ແກ້ວພິລາວັນ;
- ສະຫາຍ ສຸກວິໄລ ວິລາວົງ;
- ສະຫາຍ ບົວລົມພອນ ຄຳວົງສາ;
- ສະຫາຍ ສຸນະເດດ ສຸກຈະເລີນ
- ສະຫາຍ ວິລະນະ ສອນນະສິນ;
- ສະຫາຍ ຈັນພະລັງສີ ປະທຳມະວົງສາ;
- ສະຫາຍ ບຸນປະກອນ ພົງພິຈິດ;
- ສະຫາຍ ນ. ມະໄລທອງ ແກ້ວໂຍທີ;
- ສະຫາຍ ວິໄລສັກ ບຸນທະວີ;
- ສະຫາຍ ຄຳພວງ ຄຳມູນຕີ;
- ສະຫາຍ ພະໄທຈິດ ພອນວັນທາ;
- ຜູ້ແທນສໍາຮອງ: 04 ສະຫາຍ
- ສະຫາຍ ນ. ຄຳສະໄໝ ອ່ອນດາວົງ
- ສະຫາຍ ນ. ຄຳເຝືອ ບຸດປະເສີດ
- ສະຫາຍ ທະນົງໄຊ ແກ້ວໂຍທີ
- ສະຫາຍ ນ. ມະນີວອນ ບຸບຜາຄຳ
- ກອງປະຊຸມໃຫຍ່ ໄດ້ຮັບຟັງການໂອ້ລົມໃຫ້ທິດຊີ້ນຳຂອງ ສະຫາຍ ສົມມາດ ພົລເສນາ ກໍາມະການສູນກາງພັກ, ເລຂາຄະນະພັກ ກະຊວງຊັບພະຍາກອນທໍາມະຊາດ ແລະ ສິ່ງແວດລ້ອມ, ຊຶ່ງສະຫາຍໄດ້ສະແດງຄວາມຍ້ອງຍໍຊົມເຊີຍຜົນງານການຊີ້ນໍາ-ນໍາພາ ຂອງຄະນະພັກຮາກຖານທີ່ຍາດມາໄດ້ ໃນໄລຍະຜ່ານມາ, ເຊິ່ງຜົນງານດັ່ງກ່າວ ໄດ້ປະກອບສ່ວນຢ່າງໃຫຍ່ຫຼວງຕໍ່ການຈັດຕັ້ງຜັນຂະຫຍາຍ ມະຕິກອງປະຊຸມໃຫຍ່ຄັ້ງທີ I ຂອງຄະນະພັກກະຊວງ ແລະ ແຜນພັດທະນາເສດຖະກິດ-ສັງຄົມ ແຫ່ງຊາດ, ສະຫາຍຍັງສະແດງຄວາມເປັນຫ່ວງເປັນໄຍ, ໃຫ້ທິດຊີ້ນໍາ ແລະ ຕັກເຕື່ອນ ຕໍ່ຄະນະພັກຮາກຖານ ເພື່ອເປັນເຂັມທິດເຍືອງທາງ ແລະ ເປັນການສຶກສາອົບຮົມການເມືອງແນວຄິດໃຫ້ສະມາຊິກພັກ ພະນັກງານ ໃຫ້ມີຄວາມອຸ່ນອ່ຽງທຸ່ນທ່ຽງ, ເຊື່ອໜັ້ນຕໍ່ການຊີ້ນໍາ-ນໍາພາ ຂອງຄະນະພັກແຕ່ລະຂັ້ນ ເຮັດໃຫ້ຄະນະພັກຮາກຖານ ກົມແຜນການ ແລະ ການເງິນ ມີພື້ນຖານການເມືອງທີ່ໜັກແໜ້ນ, ມີຄວາມສະຫງົບ, ສະມາຊິກພັກ, ພະນັກງານ ມີຄວາມຫ້າວຫັນໃນການປະຕິບັດພາລະບົດບາດຂອງຕົນ, ໃນການເປັນເສນາທິການ ຂອງອົງຄະນະພັກ ກະຊວງຊັບພະຍາກອນທໍາມະຊາດ ແລະ ສິ່ງແວດລ້ອມ ກ່ຽວກັບວຽກງານແຜນການ ແລະ ການເງິນ ແລະ ປະຕິບັດມະຕິກອງປະຊຸມໃຫຍ່ຄັ້ງທີ I ໃຫ້ສໍາເລັດດ້ວຍດີ.
- ກອງປະຊຸມໄດ້ສະແດງຄວາມຍ້ອງຍໍຊົມເຊີຍ ຕໍ່ຜົນສຳເລັດ ຂອງກອງປະຊຸມໃຫຍ່ ຄັ້ງທີ I ຄະນະພັກຮາກຖານ ກົມແຜນການ ແລະ ການເງິນ ພ້ອມທັງຮຽກຮ້ອງ ມາຍັງສະມາຊິກພັກ-ພະນັກງານ ທຸກສະຫາຍ ພາຍໃນຄະນະພັກຮາກຖານ ກຜງ, ຈົ່ງພ້ອມກັນຈັດຕັ້ງປະຕິບັດ ທິດທາງແຜນການຕໍ່ໜ້າ ໃນແຕ່ລະດ້ານໃຫ້ປະກົດຜົນເປັນຈິງ.